text: # Hók-gióng
  Hók-gióng (福建; Mìng-nàng-ngṳ̄: Hok-kiàn; Ĭng-ngṳ̄: Fujian, Fuchien hĕ̤k Fukien), gāng-chĭng Mìng (閩), sê Dṳ̆ng-guók dĕ̤ng-nàng iòng-hāi gì sēng. Hók-gióng báe̤k-buô sê Ciék-gŏng, să̤-buô sê Gŏng-să̤, nàng-buô sê Guōng-dĕ̤ng. Dài-uăng găk dĕ̤ng-buô gì Dài-uăng Hāi-hiĕk dó̤i-méng. "Hók-gióng" ciā mìng-chĭng (名稱) sê téng Hók-gióng gì lâng bĭk siàng-chê Hók-ciŭ (福州) gâe̤ng Gióng-ĕu (建甌) lì gì.
  Hók-gióng duâi-buô-hông dê-kṳ̆ sê Dṳ̆ng-huà Ìng-mìng Gê̤ṳng-huò-guók guāng-hăk. Bók-guó, iâ ô siŏh piĕ dō̤-sê̤ṳ, Gĭng-muòng (金門) gâe̤ng Mā-cū (馬祖) sê Dṳ̆ng-huà Mìng-guók (Dài-uăng) gì liāng-tū. Gó-chṳ̄, sĭk-cié ô lâng bĭk dè̤ng miàng gì sēng hô̤ lō̤ „Hók-gióng“. Lâng ciáh céng-hū sāi-ê̤ṳng mâ̤ siŏh-iông gì Guók-ngṳ̄ Lò̤-mā-cê lì siā „Hók-gióng“, Dṳ̆ng-guók Dâi-lṳ̆k siā „Fujian“, Dài-uăng siā „Fuchien“.
  Còng-câi lâng bĭk Hók-gióng-sēng gì nguòng-ĭng sê Guók-gê̤ṳng Nô̤i-ciéng. 1949 nièng, Dṳ̆ng-huà Mìng-guók céng-hū páh dâung Dṳ̆ng-guók Dâi-lṳ̆k (bău-guák duâi-buô-hông Hók-gióng), cāu gáu Dài-uăng, dáng-sê ĭng-nguòng iéng lā̤ Hók-gióng hāi-gièng gì siŏh piĕ dō̤-sê̤ṳ. Téng hiā sèng-âu kī, Dṳ̆ng-huà Ìng-mìng Gê̤ṳng-huò-guók gâe̤ng Dṳ̆ng-huà Mìng-guók cêu kăi-sṳ̄ hŭng-biék lī-dê Hók-gióng.
  Hók-ciŭ sê Dṳ̆ng-guók Dâi-lṳ̆k gì Hók-gióng gì sēng-huôi. Dài-uăng tūng-dê gì Hók-gióng céng-hū dê-cī găk Gĭng-muòng gì Gĭng-siàng-déng (金城鎮).
  
  ## Lĭk-sṳ̄
  Ciō dèu-mĕ̤k: Hók-gióng lĭk-sṳ̄
  
  ## Dê-lī
  Hók-gióng duâi-buô-hông dê-kṳ̆ sê săng. Hók-gióng să̤-báe̤k-buô gâe̤ng Gŏng-să̤ siŏng kiâng gì dê-huŏng cêu sê Ū-ì-săng (武夷山), sê ciòng sēng hāi-băk dék gèng gì sū-câi.
  Hók-gióng dĕ̤ng-buô sê Dĕ̤ng-hāi, nàng-buô sê Nàng-hāi. Hāi-ngiâng-siáng mâ̤ bàng-dĭk, ô iā sâ̤ hāi-uăng gâe̤ng dō̤-sê̤ṳ.
  Mìng-gĕ̤ng (閩江) gâe̤ng ĭ ciĕ-làu ô làu guó Hók-gióng báe̤k-buô gâe̤ng dṳ̆ng-buô duâi-buô-hông dê-kṳ̆. Gì-tă ciō-iéu gì ò̤ gó ô Céng-gŏng (晉江) gâe̤ng Gāu-lṳ̀ng-gŏng (九龍江).
  Hók-gióng gâe̤ng Dài-uăng dài-dŏng gì Dài-uăng Hāi-hiĕk ô 180 km kuák. Dài-uăng Hāi-hiĕk gà̤-dēng gì siŏh piĕ dō̤-sê̤ṳ iâ sê Hók-gióng-sēng gì siŏh buô-hông, dṳ̀ lā̤ Gĭng-muòng gâe̤ng Mā-cū sê iù Dài-uăng lī-dê.
  Hók-gióng sṳ̆k ā-iĕk-dái ké-hâiu, dĕ̤ng-tiĕng tiĕng iâ hēng nōng. Ék-nguŏk sèng-âu hāi-gièng ŭng-dô bìng-gĭng 7-10 °C, săng-kṳ̆ ŭng-dô 6-8 °C. Hâ-tiĕng tiĕng-ké iā iĕk, gó sêu diŏh téng Tái-bìng-iòng chuŏi lì gì hŭng-tăi gì ŭi-hiĕk. Nièng bìng-gĭng gáung-ṳ̄-liông ô 1400-2000 mm.
  
  ## Hèng-céng dăng-ôi
  Dṳ̆ng-huà Ìng-mìng Gê̤ṳng-huò-guók tūng-dê gì Hók-gióng buŏng có̤ 9 bĭk dê-ngék-chê, gé diŏh â-dā̤:
  - Hók-ciŭ (福州)
  - Â-muòng (廈門)
  - Ciŏng-ciŭ (漳州)
  - Ciòng-ciŭ (泉州)
  - Nìng-dáik (寧德)
  - Lṳ̀ng-ngàng (龍岩)
  - Nàng-bìng (南平)
  - Buò-dièng (莆田)
  - Săng-mìng (三明)
  
  Dṳ̀ lā̤ Lṳ̀ng-ngàng, Nàng-bìng gâe̤ng Săng-mìng, sū-iū siàng-chê dŭ găk ièng-hāi.
  Gĭng-muòng buōng-dā̤ sê sṳ̆k Ciòng-ciŭ guāng-hăk, Mā-cū buōng-dā̤ sê sṳ̆k Hók-ciŭ guāng-hăk, dáng cī lâng bĭk gâing sĭk-cié iù Dài-uăng tūng-dê.
  
  ## Ìng-kēu
  Hók-gióng ciō-iéu ìng-kēu sṳ̆k Háng-cŭk (bău-guák să̤-nàng-buô gì Káh-gă-nè̤ng). Siă-cŭk sê Hók-gióng dék nê duâi gì mìng-cŭk, hŭng-buó diŏh dĕ̤ng-buô gâe̤ng báe̤k-buô gì săng-gău-lău. Gŏng-gé̤ṳ gĭ-ĭng ngiēng-géu, Hók-gióng Háng-cŭk gì háik-tūng ciō-iéu sê téng gū-cā gì Mìng-uŏk-cŭk lì gì.
  Sié-gái Huà-ìng, dĕk-biék sê Dĕ̤ng-nàng-ā (Mā-lài-să̤-ā, Hĭ-lĭk-pĭng, Sĭng-gă-pŏ̤ gâe̤ng Éng-dô̤-nà̤-să̤-ā) gì Huà-ìng, ô cêng sâ̤ dŭ sê téng Hók-gióng lì gì. Dài-uăng gì Háng-ìng, iâ ciō-iéu sê lài-cê̤ṳ Hók-gióng Mìng-nàng dê-kṳ̆. Ĕu-Mī guók-gă gâe̤ng dê-kṳ̆ iâ ô cêng sâ̤ Hók-gióng-nè̤ng (dĕk-biék sê Hók-ciŭ-nè̤ng).
  
  ## Ùng-huá
  Ĭng-ôi lĭk-sṳ̄ gâe̤ng dê-lī gì nguòng-ĭng, Hók-gióng gì ngṳ̄-ngiòng sê Dṳ̆ng-guók gáuk ôi-ché̤ṳ dék hók-căk gì. Ék-buăng gōng, Hók-gióng huŏng-ngiòng dŭ sṳ̆k diŏh Mìng-ngṳ̄ (bău-guák Mìng-báe̤k-ngṳ̄, Mìng-dĕ̤ng-ngṳ̄, Mìng-dṳ̆ng-ngṳ̄, Mìng-nàng-ngṳ̄ gâe̤ng Buò-siĕng-ngṳ̄ cī ngô cṳ̄ng). Găk Lṳ̀ng-ngàng duâi buô-hông nè̤ng gōng Káh-gă-ngṳ̄, lêng-nguôi siŏh cṳ̄ng Háng-ngṳ̄ huŏng-ngiòng. Bók-guó, chiông Dṳ̆ng-guók gì-tă dê-kṳ̆ siŏh-iông, Hók-gióng gì guăng-huŏng ngṳ̄-ngiòng nâ ô Pū-tŭng-uâ.
  Hók-gióng iâ ô cê-gă gì dê-huŏng hié-kiŏk, chiông Hók-ciŭ gì Mìng-kiŏk, Ciòng-ciŭ gì Gŏ̤-gák-hié gâe̤ng Nàng-ĭng, Ciŏng-ciŭ gì Siŏng-kiŏk, Buò-dièng gì Hĭng-huá-hié, dēng-dēng.
  Mìng-chái sê Dṳ̆ng-guók báik duâi chái-hié cĭ-ék. Mìng-chái ê mâ̤ lăk, iā ciāng, ī hāi-chiĕng dék chók-miàng.
  Hók-gióng iâ sĕng-sāng dà, chiông ŭ-lṳ̀ng-dà, mĕ̤k-lê-huă-dà, tiék-guăng-ĭng-dà dēng-dēng. Găk Mìng-nàng dê-kṳ̆, gŭng-hŭ-dà sê cĭng dê̤ṳng-iéu gì siŏh cṳ̄ng lā̤-ciék ùng-huá. Ĭng-ngṳ̄ diē-sié gì "tea" cêu sê téng Mìng-nàng-ngṳ̄ gì "tê" lì gì.
  
title: Hók-gióng
wikitext: {{twin|0}}
  {{Dablink|Cŭ-uái gái-siêu [[Dṳ̆ng-huà Ìng-mìng Gê̤ṳng-huò-guók]] gì Hók-gióng-sēng. Nâ sê buóh siōng tō̤ [[Dṳ̆ng-huà Mìng-guók]] hṳ̆-siék gì „Hók-gióng-sēng“, kī-dâe̤ng nṳ̄ ché̤ṳ „'''[[Hók-gióng-sēng (Dṳ̆ng-huà Mìng-guók)]]'''“.}}
  {{Infobox settlement
  <!-- See Template:Infobox settlement for additional fields and descriptions -->| name                            = {{raise|0.2em|Hók-gióng-sēng}}
  | native_name                     = {{lower|0.1em|{{nobold|{{lang|zh|福建省}}}}}}
  | settlement_type                 = [[Sēng]]
  | translit_lang1                  = Miàng-cê
  | translit_lang1_type             = {{nobold|[[Mìng-dĕ̤ng-ngṳ̄]]}}
  | translit_lang1_info             = Hók-gióng
  | translit_lang1_type1            = {{nobold|[[Mìng-nàng-ngṳ̄]]}}
  | translit_lang1_info1            = Hok-kiàn
  | translit_lang1_type2            = {{nobold|[[Buò-siĕng-ngṳ̄]]}}
  | translit_lang1_info2            = Ho̤h-ge̤̍ng
  | translit_lang1_type3            = {{nobold|[[Mìng-báe̤k-ngṳ̄]]}}
  | translit_lang1_info3            = Hŭ-gṳ̿ing
  | translit_lang1_type4            = {{nobold|[[Káh-gă-ngṳ̄]]}} 
  | translit_lang1_info4            = Fuk-kian
  | translit_lang1_type5            = {{nobold|[[Pū-tŭng-uâ]]}} 
  | translit_lang1_info5            = Fújiàn
  | translit_lang1_type6            = {{nobold|[[Ngù-ngṳ̄]]}} 
  | translit_lang1_info6            = Foh-ji
  | translit_lang2                  = Biék-chĭng
  | translit_lang2_type             = Gāng-chĭng
  | translit_lang2_info             = [[Mìng (Hók-gióng)|Mìng]] (閩)
  | translit_lang2_type1            = 
  | translit_lang2_info1            = 
  | image_map                       = China Fujian.svg
  | mapsize                         = 275px
  | map_alt                         = Hók-gióng gì sū-câi.
  | map_caption                     = Hók-gióng gì sū-câi.
  | coordinates                     = {{coord|25.9|N|118.3|E|type:adm1st|format=dms|display=it}}
  | named_for                       = 
  | seat_type                       = Siū-hū
  | seat                            = [[Hók-ciŭ]]
  | seat1_type                      = Có̤i duâi siàng-chê
  | seat1                           = [[Â-muòng]]
  | parts_type                      = Chê
  | parts_style                     = para
  | p1                              = 9 ciáh dê-ngék-chê
  | p2                              = 85<ref name="n1">These are the official PRC numbers from 2009 Fujian Statistic Bureau. [[Quemoy]] is included as a county and [[Matsu Islands|Matsu]] as a township.</ref> ciáh gâing
  | p3                              = 1107<ref name="n1"/> ciáh déng
  | leader_title                    = Sēng-ūi cṳ̆-gé
  | leader_name                     = [[Ṳ̀ Ūi-guók]]
  | leader_title1                   = Sēng-diōng
  | leader_name1                    = [[Dòng Dĕng-giĕk]]
  | area_footnotes                  = <ref name=mofcom>{{cite web|title=Doing Business in China - Survey |url=http://english.mofcom.gov.cn/article/zt_business/lanmub/ |publisher=Ministry Of Commerce - People's Republic Of China |accessdate=5 August 2013 |deadurl=yes |archiveurl=https://archive.is/20130805091244/http://english.mofcom.gov.cn/article/zt_business/lanmub/ |archivedate=August 5, 2013 |df=mdy }}</ref>
  | area_total_km2                  = 121400
  | area_rank                       = dâ̤23 miàng
  | elevation_max_m                 = 2158
  | elevation_max_point             = 
  | elevation_max_ft                = 
  | elevation_max_rank              = 
  | elevation_min_m                 = 
  | elevation_min_point             = 
  | elevation_min_ft                = 
  | elevation_min_rank              = 
  | population_footnotes            = <ref name=censuspop>{{cite web |title=Communiqué of the National Bureau of Statistics of People's Republic of China on Major Figures of the 2010 Population Census [1] (No. 2) |url=http://www.stats.gov.cn/english/newsandcomingevents/t20110429_402722516.htm |publisher=National Bureau of Statistics of China |accessdate=4 August 2013 |date=29 April 2011 |deadurl=yes |archiveurl=https://web.archive.org/web/20130727021210/http://www.stats.gov.cn/english/newsandcomingevents/t20110429_402722516.htm |archivedate=July 27, 2013 |df=mdy }}</ref>
  | population_total                = 38565000
  | population_as_of                = 2017
  | population_rank                 = dâ̤ 17 miàng
  | population_density_km2          = auto
  | population_density_rank         = dâ̤ 14 miàng
  | demographics_type1              = Ìng-kēu tūng-gié
  | demographics1_footnotes         = <!-- for references: use <ref> tags -->
  | demographics1_title1            = Mìng-cŭk
  | demographics1_info1             = [[Háng-cŭk]] – 98%<br/>[[Siă-cŭk]] – 1%<br/>[[Huòi-cŭk]] – 0.3%
  | demographics1_title2            = Ngṳ̄-ngiòng
  | demographics1_info2             = [[Mìng-ngṳ̄]], [[Pū-tŭng-uâ]], [[Káh-gă-ngṳ̄]]
  | iso_code                        = CN-FJ
  | blank_name_sec1                 = [[ìng-lôi sĕng-sāng cūng-dĭk|GDP]] {{nobold|(2018)}}
  | blank_info_sec1                 = [[Ìng-mìng-bê|CN¥]]3.58 trillion<br />[[Mī-gĭng|US$]]540.78 billion<ref name="GDP">{{cite web|url=http://tjj.fujian.gov.cn/xxgk/tjgb/201802/t20180226_1487394.htm|trans-title=Statistical Communiqué of Fujian on the 2017 National Economic and Social Development |script-title=zh:福建省2017年国民经济和社会发展统计公报|publisher=Fujian Bureau of Statistics |language=zh|date=2018-02-22|accessdate=2018-06-22}}</ref> ([[List of Chinese administrative divisions by GDP|10th]])
  | blank1_name_sec1                = &nbsp;• per capita
  | blank1_info_sec1                = CN¥92,830 <br />US$14,022 (dâ̤ 6 miàng)
  | blank2_name_sec1                = &nbsp;• growth
  | blank2_info_sec1                = 
  | blank_name_sec2                 = [[ìng-lôi huák-diēng cī-só|HDI]] {{nobold|(2014)}}
  | blank_info_sec2                 = 0.758<ref name="2016 report">{{cite web|url=http://www.cn.undp.org/content/dam/china/docs/Publications/UNDP-CH-%20NHDR%202016%20EN.pdf|format=PDF|title=China National Human Development Report 2016|publisher=[[United Nations Development Programme]]|page=146|accessdate=2017-12-05|archive-date=2017-01-07|archive-url=https://web.archive.org/web/20170107005006/http://www.cn.undp.org/content/dam/china/docs/Publications/UNDP-CH-%20NHDR%202016%20EN.pdf|deadurl=yes}}</ref> (<span style="color:#090;">high</span>) (dâ̤ 11 miàng)
  | website                         = {{URL|www.fujian.gov.cn}}
  | footnotes                       = 
  | official_name                   = 
  | image_skyline                   = 
  | image_caption                   = 
  }}
  '''Hók-gióng''' (福建; [[Mìng-nàng-ngṳ̄]]: ''Hok-kiàn''; [[Ĭng-ngṳ̄]]: ''Fujian'', ''Fuchien'' hĕ̤k ''Fukien''), gāng-chĭng '''[[Mìng (Hók-gióng)|Mìng]]''' (閩), sê [[Dṳ̆ng-guók]] dĕ̤ng-nàng iòng-hāi gì [[sēng]]. Hók-gióng báe̤k-buô sê [[Ciék-gŏng]], să̤-buô sê [[Gŏng-să̤]], nàng-buô sê [[Guōng-dĕ̤ng]]. [[Dài-uăng]] găk dĕ̤ng-buô gì [[Dài-uăng Hāi-hiĕk]] dó̤i-méng. "Hók-gióng" ciā mìng-chĭng (名稱) sê téng Hók-gióng gì lâng bĭk [[siàng-chê]] [[Hók-ciŭ]] (福州) gâe̤ng [[Gióng-ĕu]] (建甌) lì gì.
  
  Hók-gióng duâi-buô-hông dê-kṳ̆ sê [[Dṳ̆ng-huà Ìng-mìng Gê̤ṳng-huò-guók]] guāng-hăk. Bók-guó, iâ ô siŏh piĕ [[dō̤-sê̤ṳ]], [[Gĭng-muòng]] (金門) gâe̤ng [[Mā-cū-dō̤|Mā-cū]] (馬祖) sê [[Dṳ̆ng-huà Mìng-guók]] ([[Dài-uăng]]) gì liāng-tū. Gó-chṳ̄, sĭk-cié ô lâng bĭk dè̤ng miàng gì [[sēng]] hô̤ lō̤ „Hók-gióng“. Lâng ciáh céng-hū sāi-ê̤ṳng mâ̤ siŏh-iông gì [[Guók-ngṳ̄]] [[Lò̤-mā-cê]] lì siā „Hók-gióng“, [[Dṳ̆ng-guók Dâi-lṳ̆k]] siā „''Fujian''“, Dài-uăng siā „''Fuchien''“.
  
  Còng-câi lâng bĭk Hók-gióng-sēng gì nguòng-ĭng sê [[Guók-gê̤ṳng Nô̤i-ciéng]]. 1949 nièng, [[Dṳ̆ng-huà Mìng-guók]] [[Guók-mìng-dōng|céng-hū]] páh dâung Dṳ̆ng-guók Dâi-lṳ̆k (bău-guák duâi-buô-hông Hók-gióng), cāu gáu Dài-uăng, dáng-sê ĭng-nguòng iéng lā̤ Hók-gióng hāi-gièng gì siŏh piĕ dō̤-sê̤ṳ. Téng hiā sèng-âu kī, Dṳ̆ng-huà Ìng-mìng Gê̤ṳng-huò-guók gâe̤ng Dṳ̆ng-huà Mìng-guók cêu kăi-sṳ̄ hŭng-biék lī-dê Hók-gióng.
  
  [[Hók-ciŭ]] sê Dṳ̆ng-guók Dâi-lṳ̆k gì Hók-gióng gì sēng-huôi. Dài-uăng tūng-dê gì Hók-gióng céng-hū dê-cī găk [[Gĭng-muòng]] gì Gĭng-siàng-déng (金城鎮).
  
  == Lĭk-sṳ̄ ==
  ''Ciō dèu-mĕ̤k: [[Hók-gióng lĭk-sṳ̄]]''
  
  == Dê-lī ==
  [[File:ROC Fuchien.png|thumb|250px|Hók-gióng găk [[Dài-uăng]]|right]]
  Hók-gióng duâi-buô-hông dê-kṳ̆ sê [[săng]]. Hók-gióng să̤-báe̤k-buô gâe̤ng [[Gŏng-să̤]] siŏng kiâng gì dê-huŏng cêu sê [[Ū-ì-săng]] (武夷山), sê ciòng sēng hāi-băk dék gèng gì sū-câi.
  
  Hók-gióng dĕ̤ng-buô sê [[Dĕ̤ng-hāi]], nàng-buô sê [[Nàng-hāi]]. Hāi-ngiâng-siáng mâ̤ bàng-dĭk, ô iā sâ̤ hāi-uăng gâe̤ng dō̤-sê̤ṳ.
  
  [[Mìng-gĕ̤ng]] (閩江) gâe̤ng ĭ ciĕ-làu ô làu guó Hók-gióng báe̤k-buô gâe̤ng dṳ̆ng-buô duâi-buô-hông dê-kṳ̆. Gì-tă ciō-iéu gì [[ò̤]] gó ô [[Céng-gŏng (Ò̤)|Céng-gŏng]] (晉江) gâe̤ng [[Gāu-lṳ̀ng-gŏng]] (九龍江).
  
  Hók-gióng gâe̤ng [[Dài-uăng]] dài-dŏng gì [[Dài-uăng Hāi-hiĕk]] ô 180 km kuák. Dài-uăng Hāi-hiĕk gà̤-dēng gì siŏh piĕ dō̤-sê̤ṳ iâ sê Hók-gióng-sēng gì siŏh buô-hông, dṳ̀ lā̤ [[Gĭng-muòng]] gâe̤ng [[Mā-cū-dō̤|Mā-cū]] sê iù Dài-uăng lī-dê.
  
  Hók-gióng sṳ̆k [[ā-iĕk-dái ké-hâiu]], dĕ̤ng-tiĕng tiĕng iâ hēng nōng. Ék-nguŏk sèng-âu hāi-gièng ŭng-dô bìng-gĭng 7-10 [[°C]], săng-kṳ̆ ŭng-dô 6-8&nbsp;°C. Hâ-tiĕng tiĕng-ké iā iĕk, gó sêu diŏh téng [[Tái-bìng-iòng]] chuŏi lì gì [[hŭng-tăi]] gì ŭi-hiĕk. Nièng bìng-gĭng gáung-ṳ̄-liông ô 1400-2000 mm.
  
  == Hèng-céng dăng-ôi ==
  [[Dṳ̆ng-huà Ìng-mìng Gê̤ṳng-huò-guók]] tūng-dê gì Hók-gióng buŏng có̤ 9 bĭk dê-ngék-chê, gé diŏh â-dā̤:
  
  * [[Hók-ciŭ]] (福州)
  * [[Â-muòng]] (廈門)
  * [[Ciŏng-ciŭ]] (漳州)
  * [[Ciòng-ciŭ]] (泉州)
  * [[Nìng-dáik]] (寧德)
  * [[Lṳ̀ng-ngàng]] (龍岩)
  * [[Nàng-bìng]] (南平)
  * [[Buò-dièng]] (莆田)
  * [[Săng-mìng]] (三明)
  
  Dṳ̀ lā̤ Lṳ̀ng-ngàng, Nàng-bìng gâe̤ng Săng-mìng, sū-iū siàng-chê dŭ găk ièng-hāi.
  
  [[Gĭng-muòng]] buōng-dā̤ sê sṳ̆k [[Ciòng-ciŭ]] guāng-hăk, [[Mā-cū-dō̤|Mā-cū]] buōng-dā̤ sê sṳ̆k [[Hók-ciŭ]] guāng-hăk, dáng cī lâng bĭk gâing sĭk-cié iù [[Dài-uăng]] tūng-dê.
  
  == Gĭng-cá̤ ==
  {{Buáng}}
  
  == Ìng-kēu ==
  Hók-gióng ciō-iéu ìng-kēu sṳ̆k [[Háng-cŭk]] (bău-guák să̤-nàng-buô gì [[Káh-gă-nè̤ng]]). [[Siă-cŭk]] sê Hók-gióng dék nê duâi gì [[mìng-cŭk]], hŭng-buó diŏh dĕ̤ng-buô gâe̤ng báe̤k-buô gì săng-gău-lău. Gŏng-gé̤ṳ [[gĭ-ĭng]] ngiēng-géu, Hók-gióng Háng-cŭk gì háik-tūng ciō-iéu sê téng gū-cā gì [[Mìng-uŏk-cŭk]] lì gì.
  
  Sié-gái [[Huà-ìng]], dĕk-biék sê [[Dĕ̤ng-nàng-ā]] ([[Mā-lài-să̤-ā]], [[Hĭ-lĭk-pĭng]], [[Sĭng-gă-pŏ̤]] gâe̤ng [[Éng-dô̤-nà̤-să̤-ā]]) gì Huà-ìng, ô cêng sâ̤ dŭ sê téng Hók-gióng lì gì. [[Dài-uăng]] gì Háng-ìng, iâ ciō-iéu sê lài-cê̤ṳ Hók-gióng [[Mìng-nàng]] dê-kṳ̆. [[Ĕu-ciŭ|Ĕu]]-[[Mī-guók|Mī]] guók-gă gâe̤ng dê-kṳ̆ iâ ô cêng sâ̤ Hók-gióng-nè̤ng (dĕk-biék sê [[Hók-ciŭ]]-nè̤ng).
  
  == Ùng-huá ==
  Ĭng-ôi [[lĭk-sṳ̄]] gâe̤ng [[dê-lī]] gì nguòng-ĭng, Hók-gióng gì [[ngṳ̄-ngiòng]] sê [[Dṳ̆ng-guók]] gáuk ôi-ché̤ṳ dék hók-căk gì. Ék-buăng gōng, Hók-gióng [[huŏng-ngiòng]] dŭ sṳ̆k diŏh [[Mìng-ngṳ̄]] (bău-guák [[Mìng-báe̤k-ngṳ̄]], [[Mìng-dĕ̤ng-ngṳ̄]], [[Mìng-dṳ̆ng-ngṳ̄]], [[Mìng-nàng-ngṳ̄]] gâe̤ng [[Buò-siĕng-ngṳ̄]] cī ngô cṳ̄ng). Găk [[Lṳ̀ng-ngàng]] duâi buô-hông nè̤ng gōng [[Káh-gă-ngṳ̄]], lêng-nguôi siŏh cṳ̄ng [[Háng-ngṳ̄]] huŏng-ngiòng. Bók-guó, chiông Dṳ̆ng-guók gì-tă dê-kṳ̆ siŏh-iông, Hók-gióng gì [[guăng-huŏng ngṳ̄-ngiòng]] nâ ô [[Pū-tŭng-uâ]].
  
  Hók-gióng iâ ô cê-gă gì dê-huŏng [[hié-kiŏk]], chiông [[Hók-ciŭ]] gì [[Mìng-kiŏk]], [[Ciòng-ciŭ]] gì [[Gŏ̤-gák-hié]] gâe̤ng [[Nàng-ĭng]], [[Ciŏng-ciŭ]] gì [[Siŏng-kiŏk]], [[Buò-dièng]] gì [[Hĭng-huá-hié]], dēng-dēng.
  
  [[Mìng-chái]] sê [[Dṳ̆ng-guók-chái|Dṳ̆ng-guók báik duâi chái-hié]] cĭ-ék. Mìng-chái ê mâ̤ lăk, iā ciāng, ī [[hāi-chiĕng]] dék chók-miàng.
  
  Hók-gióng iâ sĕng-sāng [[dà]], chiông [[ŭ-lṳ̀ng-dà]], [[mĕ̤k-lê-huă-dà]], [[tiék-guăng-ĭng-dà]] dēng-dēng. Găk [[Mìng-nàng]] dê-kṳ̆, [[gŭng-hŭ-dà]] sê cĭng dê̤ṳng-iéu gì siŏh cṳ̄ng lā̤-ciék ùng-huá. [[Ĭng-ngṳ̄]] diē-sié gì "''tea''" cêu sê téng [[Mìng-nàng-ngṳ̄]] gì "''tê''" lì gì.
  
  <br /><gallery mode="packed" class="center">
  文件:Kowloon Waterfront, Hong Kong, 2013-08-09, DD 05.jpg
  文件:Vista del Puerto de Victoria desde Sky100, Hong Kong, 2013-08-09, DD 10.JPG
  文件:Kowloon Waterfront, Hong Kong, 2013-08-09, DD 03.jpg
  文件:Hong Kong. Fortess Hill (14860195136).jpg
  </gallery>
  
  ==Chăng-kō̤==
  {{reflist}}
  
  {{Wiki Gê̤ṳng-hiōng|Fujian|Hók-gióng}}
  {{Hók-gióng}}
  {{Dṳ̆ng-huà Ìng-mìng Gê̤ṳng-huò-guók Hèng-céng-kṳ̆}}
  {{Authority control}}
  
  [[分類:Hók-gióng]]
  [[分類:Dṳ̆ng-guók]]